Stanteped hoda des sein Masta gsogt, dea hod no a boa aundare Mitbiaga zaummtrommed, und olle midanaund haums den Kölla unta Wossa gsezt. Ois daunn de Tiakn duach de Köllamaua duachbrochn san, ist des Wossa in eanan Tunnöö einegschwappt, es woa no kuaz a Gschraa, owa daun woans olle dasoffn. Wia daunn wieda a Ruah woa und des Wossa oogrennt is, sans in Kölla obegaungan und haum duatn de Leichn vo de hinichn Tiakn gfundn.